|  |
| --- |
| **Manyleb y Swydd a’r Person** |
| **Teitl y swydd:****Cyfeirnod:** | **Swyddog Datblygu**MBS-080-21 |
| **Aelod o'r Senedd:** | **Grŵp y Ceidwadwyr Cymreig**  |
| **Band cyflog:** | **1** |
| **Ystod cyflog: (pro rata)** | **£26,650 - £37,612***Disgwylir i bob aelod newydd o staff ddechrau ar raddfa isaf y band priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd cyflog uchaf y raddfa ar gyfer eu band.* |
| **Oriau gwaith:** | **18.5 awr yr wythnos** |
| **Natur y penodiad:** | **Parhaol** |
| **Lleoliad:** | **Bae Caerdydd/Abergele/Gartref** |
| **Diben y swydd** |
| Gweithio gydag Aelodau o'r Senedd, a'u staff cymorth, yng ngrŵp Ceidwadwyr Cymru yn y Senedd trwy gynghori ar sut i ddatblygu a threfnu ymgyrchoedd cyfryngau a chymunedol, gan helpu i hyrwyddo ac addysgu etholwyr ynghylch rôl Aelodau o'r Senedd a'r Senedd. |
| **Prif ddyletswyddau** |
| 1. Cefnogi Aelodau Ceidwadwyr Cymreig o’r Senedd i hyrwyddo materion a phryderon lleol yn y Senedd.
2. Sefydlu a datblygu prosesau cadarn o ran y wasg, y cyfryngau ar-lein a’r cyfryngau darlledu er mwyn hyrwyddo gwaith yr Aelodau o’r Senedd yng ngrŵp y Ceidwadwyr Cymreig.
3. Cynllunio a datblygu strategaethau, a threfnu ymgyrchoedd cyfryngau a chymunedol.
4. Trafod â’r Aelodau o’r Senedd/Rheolwyr Swyddfa a nodi unrhyw agweddau ar eu gwaith a allai fod o ddiddordeb i'r cyfryngau ac i’w cymunedau.
5. Cyhoeddi dyletswyddau’r Aelodau o’r Senedd ar y cyfryngau cymdeithasol.
6. Nodi digwyddiadau sydd i ddod a allai rhoi cyfleoedd posibl i Aelodau Grŵp Ceidwadwyr Cymru.
7. Cynrychioli’r Aelodau o’r Senedd mewn modd proffesiynol ac effeithiol wrth ymdrin â’r cyfryngau, etholwyr a chyrff allanol eraill.
8. Trefnu cyfweliadau i'r Aelodau o’r Senedd a rhoi cymorth iddi o ran ymdrin yn effeithiol â cheisiadau o'r fath.
9. Trefnu hyfforddiant i ddatblygu Aelodau Ceidwadwyr Cymreig o’r Senedd a'u swyddfeydd.
10. Llunio adroddiadau print ac ar-lein rheolaidd i hysbysu'r cyhoedd o’r gwaith y mae’r Aelodau o’r Senedd yng ngrŵp Ceidwadwyr Cymreig wedi ei wneud.
11. Gweithio mewn modd rhagweithiol, gan ragweld gofynion yr Aelodau a’r grŵp.
12. Chwilio am bob cyfle i hyrwyddo amcanion Aelodau Ceidwadwyr Cymreig o’r Senedd a gwella ei delwedd gyhoeddus.
 |
| **Manyleb y Person (cyfeiriwch at y meini prawf 'hanfodol' isod wrth lenwi'r adran ‘Gwybodaeth i gefnogi eich cais’ ar y ffurflen gais.** |
| **Gwybodaeth a phrofiad hanfodol*** Profiad o weithio i Aelod Seneddol, Aelod o'r Senedd neu blaid wleidyddol gyda ffocws ar gyfathrebu a/neu ymgysylltu.
* Profiad o ddatblygu a gweithredu strategaeth gyfathrebu a threfnu ymgyrchoedd.
* Gwybodaeth a dealltwriaeth o dechnegau ymdrin â’r cyfryngau, gan gynnwys llunio datganiadau i'r wasg.
* Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan ar gyfer Bywyd Cyhoeddus, ac ymrwymiad i'r materion hyn.

**Cymwysterau Hanfodol*** Gradd neu gymhwyster cyfatebol mewn pwnc perthnasol
* Gymhwyster NVQ lefel 4 neu gymhwyster cyfatebol yn y cyfryngau neu ym maes cyfathrebu.

**Sgiliau ac ymddygiadau hanfodol*** Tystiolaeth o gydlynu gwaith tîm i sicrhau bod gwaith yn cael ei gynhyrchu o fewn terfynau amser tynn;
* Sgiliau rhyngbersonol effeithiol a'r gallu i feithrin perthnasau ar draws ffiniau proffesiynol gydag aelodau o’r wasg a’r gymuned;
* Sgiliau trefnu, cynllunio a chyflwyno effeithiol gyda'r gallu i weithio'n hyblyg a mynd i’r afael ag ystod o dasgau;
* Y gallu i achub y blaen, esgor ar syniadau a chyfleu eitemau newyddion yn effeithiol;
* Y gallu i ddangos sensitifrwydd a chyfrinachedd, a dealltwriaeth o’r angen i adlewyrchu barn y blaid mewn modd sy’n adlewyrchu cyfle cyfartal ac nad yw’n ymfflamychol, yn ansensitif, yn enllibus, yn athrodus nac yn ddifenwol;
* Dealltwriaeth o faterion cyfoes a phynciau sy’n berthnasol i Gymru.

*Dymunol** Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
* Y gallu i weithio drwy gyfrwng y Gymraeg a’r Saesneg.
* Yn arddel amcanion a gwerthoedd y blaid.
 |
| **Gwybodaeth ychwanegol** |
| Sylwch y bydd y penodiad yn amodol ar eirdaon a gwiriad diogelwch.Sylwch mai rôl ran-amser yw hon. Efallai y bydd gennych ddiddordeb mewn rôl debyg y tu allan i'r Senedd. Gallwch weld rhagor o wybodaeth a gwneud cais ar-lein yma: <https://isw.changeworknow.co.uk/cchq/vms/e/careers/positions/dDRemRtBPfYiT4BsPH9tiL>*\*Os bydd yr Aelod o’r Senedd yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.*  |
| **Y Broses o Wneud Cais** |
| **Dyddiad cau:** | 25 Tachwedd 2021 |
| **Cyfweliadau:** | I’w gadarnhau |
| **Cyswllt:** | Paul.smith@senedd.cymru 07970 929 608 |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhyw, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. |